**ПРОЕКТО-ДОГОВОР**

**Инженеринг с предмет: Проектиране, доставка и монтаж на дизел генератор в КПС Нови Искър**

**Настоящият договор се сключи в гр. София на .......................... година на основание протокол от……………………………. на Възложителя за избор на изпълнител на обява за възлагане на обществена поръчка с 45650/IK-3928**

**между:**

**“СОФИЙСКА ВОДА” АД**, регистрирано в Търговския регистър при Агенция по вписванията, ЕИК 130175000, представлявано от Арно Валто Де Мулиак в качеството му на Изпълнителен директор, **наричано за краткост в този договор Възложител;**

**и**

**............................................,** регистрирано в Търговския регистър към Агенцията по вписванията, ЕИК №……………………………………, представлявано от ………………………………. в качеството му на ……………………………………, **наричано за краткост в този договор Изпълнител.**

Възложителят възлага, а Изпълнителят приема и се задължава да извършва работите, предмет на обществената поръчка за: **Инженеринг с предмет: Проектиране, доставка и монтаж на дизел генератор в КПС Нови Искър** съгласно одобрено от Възложителя техническо-финансово предложение на Изпълнителя подадено в процедурата за възлагане на обществена поръчка, което е неразделна част от настоящия Договор.

**Възложителят и Изпълнителят се договориха за следното:**

1. В този Договор думите и изразите имат същите значения, както са посочени съответно в Раздел Г: Общи условия на договора за строителство, към които се реферира.
2. Следните документи трябва да съставят, да се четат и да се тълкуват като част от настоящия Договор:
	1. Раздел А: Техническо задание – предмет на договора;
	2. Раздел Б: Цени и данни;
	3. Раздел В: Специфични условия на договора;
	4. Раздел Г: Общи условия на договора за строителство;
	5. Приложения.
3. Място на изпълнение: гр. София, КПС Нови Искър.
4. Изпълнителят приема и се задължава да извършва работите, предмет на настоящия договор, в съответствие с изискванията на договора.
5. В съответствие с качеството на изпълнението на задълженията по договора Възложителят се задължава да заплаща на Изпълнителя цените по договора по времето и начина, посочени в Раздел Б: “Цени и данни” и Раздел Г: “Общи условия на договора за строителство”.
6. Договорът влиза в сила от датата на подписването му и се сключва за срок от 40 (четирийсет) месеца.
7. Максималната обща стойност на договора е …….……….. лв. без ДДС (попълва се при подписване на договора) която не може да бъде надвишавана.
8. Изпълнителят е внесъл/представил гаранция за обезпечаване на изпълнението на настоящия Договор в размер на 5 % от стойността на договора със срок на валидност срока на договора.
9. Клаузите, отнасящи се за гаранционните срокове на изпълнените работи и вложените строителни продукти остават в сила за срока, за който са уговорени.
10. В случай че изпълнителят в офертата си се е позовал на капацитета на трето лице, за изпълнението на поръчката изпълнителят и третото лице, чийто капацитет е използван за доказване на съответствие с критериите, свързани с икономическото и финансовото състояние, **носят солидарна отговорност.**
11. В случай че изпълнителят е обявил в офертата си ползването на подизпълнител/и, то той е длъжен да сключи договор/и за подизпълнение.
12. Контролиращ служител по договора от страна на Възложителя: Никола Неделчев.
13. Контролиращ служител по договора от страна на Изпълнител: ...............................................................................................................

Настоящият Договор се сключи в два еднообразни екземпляра, по един за всяка от страните, въз основа и в съответствие с българското право.

|  |  |
| --- | --- |
|  /……………………………./………………………………..…………………………………………………………………….**Изпълнител** | /………………………………./Арно Валто Де МулиакИзпълнителен директорСофийска вода АД**Възложител** |

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. **ПРЕДМЕТ НА ДОГОВОРА**
	1. Описание: **Инженеринг с предмет: Проектиране, доставка и монтаж на дизел генератор в КПС Нови Искър**
	2. Място на изпълнение: гр. СофияКПС Нови Искър
	3. Изисквания към Изпълнителя:
		1. Изготвяне на работен проект, съдържащ следните части:
			1. Архитектурна;
			2. - Конструкции;
			3. - Електро и КИП и А;
			4. - Безопастност и здраве при работа;
			5. - Пожарна безопастност;
			6. - Опазване на околна среда.
			7. В срок 1 (една) седмица от предоставяне на изготвения проект, представител на Възложителя одобрява проекта, за което се съставя приемо - предавателен протокол. В случай, че проектът не бъде одобрен, същият се връща на Изпълнителя за корекции до 5 (пет) работни дни.
		2. Изграждане на фундамент.
		3. Изграждане на трасе с шахти между дизел генератор и табло АВР.
		4. Изтегляне на кабелна линия Н.Н.
		5. Монтаж на табло АВР.
		6. Преработка на ГТНН с обособяване на генераторна секция.
		7. Изграждане на за земление.
		8. Измерване на изолация на кабели.
		9. Пусково-наладъчни работи.
		10. Доставка и монтаж на дизел генератор 275 кVA, със следните параметри:Трифазен дизелов агрегат - обезшумен тип с контролер за автоматичен старт и автоматичен четириполюсен прекъсвач с магнито-термична защита. Двигател, алтернатор, с автоматичен регулатор на напрежение и система за възбуждане с постоянно магнитен генератор(PMG), вграден в рамата двойностенен резервоар 1360 лт. за 24 часова работа, вана за задържане на разляти течности с обем 110% от обема на всички течности на машината вкл. дизеловото гориво, оборудвана със сензор при установяване на разлив. АВР табло 400 А, изпълнено с моторизиран превключвател с възможност за ръчно или автоматично управление .
		11. Техническите изисквания към агрегата:

**Таблица Техническо предложение на предлагания агрегат**

|  |  |
| --- | --- |
| **Изисквания към Участника:** | **Предложение на участника:** |
| Модел на агрегата |   |
| Техническа информация | Обезшумен тип с електрозаверан кожух от галванизирана високоякоства стомана боядисан електростатично с епокси -полестерна боя.Вътрешността да е покрита с обезшумяваща и огнеустойчива каменна вата минимум IP 44 . |   |
| Номинална мощност (PRP), kVA / kW | минимум 250 / 200 |   |
| Максимална мощност (ESP), kVA / kW | минимум 275 / 220 |   |
| Честота, Hz | 50 |   |
| Максимален ток A | 400 |   |
| Напрежение, V | 400 / 230 |   |
| Брой фази  | 3 |   |
| Оборити | 1500 |   |
| Фактор на мощността, cos φ | 0,8 |   |
| **Тегло и размери ( мм )** |
| Дължина |   |
| Ширина |   |
| Височина |   |
| Тегло, кг. |   |
| Тава против разлив на течности | Генераторът да е окомплектован с тава против разлив на течности /дв. масло, антифриз и гориво/ с обем 110% от обема на всички течности на машината и да е снабден със сензор и аларма при разлив на гориво. |   |
| Обем на горивния резервоар, литри | Да е изработен от метал, вграден в рамата на машината, с обем ≥ 1300 л. и време на автономна работа 24 ч.  |   |
| **Равнище на шум** |
| Налягане на звука (LpA), dB(A) | максимум 71 |   |
| **Двигател** |
| Марка |   |
| Модел  |   |
| Кубатура, cm3 |   |
| Степен на сгъстяване |   |
| Охлаждане | водно/въздушно |   |
| Клас на ефективност  | G3 или еквивалент |   |
| Двигателят трябва да има подгряване на охладителната течност |   |
| Двигателят трябва да има система за електронно управление на двигателя и оборотите |   |
| Стандарт | Да отгоговаря на изискванията на Stage IIIA на ЕU за емисии за изгорели газове |   |
| **Смазваща система** |
| Обем на маслото (включително филтрите), литри |   |
| Консумация на масло, л/ч |   |
| **Електрическа система** |
| Напрежение, V | 24 |   |
| Синхронен алтернатор | Еднолагерен, безчетков, защитен, високоволтовите части да са импрегнирани под вакуум. Клас на изолация Н. |   |
| Брой батерии | 2 x 12V 44Ah |   |
| **Генератор** |
| Тип |   |
| Модел |   |
| Изолация | Н |  |
| Защита | минимум IP 23 |   |
| Електронно регулиране на изходното напрежение | ±1,0 % |   |
| Систама за възбуждане | Постоянен магнитен генератор с възможност за 300% претоварване за 10 сек.  |   |
| **Електрическо табло** |
| **Контролни инструменти** |
| Изисквания към контролното табло и блока за управление | Микропроцесорно управление и графичен дисплей. Програмируем контролер за задаване времената на старт и стоп. Време за поемане на товара от резервното захранване и за прехвъляне обратно към мрежата. Измерване на линейни и фазови напражания. Измерване на токово натоварване по фази. Измерване на мощнос , честота, отработени часове. |   |
| Да има автоматично стартиране при отпадане на напрежението |   |
| Ръчно стартиране |   |
| Дистанционно стартиране |   |
| Протокол за връзка към SCADA | modbus RTU/485/ или TCP |   |
| **Да поддържа следните аларми** |
| Фалстарт |   |
| Повреда в зареждането на акумулатора |   |
| Ниско налягане на маслото |   |
| Висока температура на охладителната течност |   |
| Ниско равнище на горивото |   |
| Ниско равнище на охладителната течност в радиатора |   |
| Стоп от свръх обороти  |   |
| Стоп от претоварване по ток |   |
| Да следи посоката на полето и да има аларма при обратна посока  |   |
| Тестов режим |   |
| Сигнализация за ниско напрежение на батерията |   |
| Авариен стоп |   |
| Ниско нива на охладителната течност |   |
| **Характеристики на АВР таблото и блока за управление** |
| АВР системата да е оборудвана със следните органи за управление и визуализация на състоянието: | Електрически превключвател, механично и софтуерно блокиран за ръчно управление и байпас. Прибори за следене на напрежението. Светлинна индикация за състоянието на системата. |   |
| Да има трифазна карта за следене на мрежовото захранване |   |
| Да има автоматично зарядно устройство за акумулатора |   |
| Да има превкл. за измерване на напрежението на: ФАЗА - МРЕЖА – ГЕНЕРАТОР |   |
| Да има автоматично/ръчно управление |   |
| Да има светодиодни индикатори МРЕЖА/ГЕНЕРАТОР |   |
| Да има безплатен софтуер за дистанционно наблюдение. |   |
| **Описание на оборудването на агрегата** |
| Да има бутон за авариен стоп |   |
| Четириполюсен прекъсвач след алтернатора с магнито-термична защита на линията на генератора | 4P 400 A |   |

* + 1. Режим на работа на дизел генератора:
			1. Дизел генераторът трябва да управлява два помпени агрегата със софстартери, като се предвиди избор на режим за отделно управление на първа и втора помпа.
			2. Едновременото стартиране на помпените агрегати да бъде с време закъснение на едната помпа.
			3. От дизел генератора да бъде захранено табло КИП и А и UPS, като бъде запазен технологичния режим на управление.
			4. Да бъде запазен дистанционния режим на работа от СПСОВ Кубратово.
		2. Дейности, които следва да се извършат от Изпълнителя по договора след писмено възлагане от страна на Възложителя:
			1. Доставка до обект на КПС Нови Искър Столична община;
			2. Изграждане на фундамент;
			3. Разтоварване и поставяне на дизеловия агрегат в мястото на инсталация;
			4. Доставка и монтаж на необходимите силови(медни), оперативни и заземителни кабели, кабелни канали и скари, и допълнителни материали (кабелни обувки, биметални пластини, удължителни шини, планки и др.) между табло ГРТ и таблата на дизеловия агрегат;
			5. Позициониране и укрепване на АВР таблото на дизеловия агрегат;
			6. Свързване на предварително положени силови, оперативни и заземителни в табло АВР и таблото на дизелгенератора;
			7. Зареждане на машината с двигателно масло и охладителна течност;
			8. Дизелово гориво за провеждане на функционалните изпитания на дизел агрегата;
			9. Функционални изпитания, настройка и пуск в експлоатация;
			10. Обучение на персонал на клиента за работа с машината;
			11. Предоставяне на техническа и експлоатационна документация в оригинал и превод на български език.
		3. **Срок на доставка/ изпълнение**: до 4 месеца, считано след датата на сключване на договора.
		4. **Място на доставка** (изпълнение) – гр. София, КПС Нови Искър;
		5. **Минимални** **гаранционни срокове**  – 24 месеца или 1000 часа за дизел генератора и 36 месеца за електротаблата. Гаранциите започват да текат, считано от датата на подписания без възражения от страна на Възложителя, протокол за въвеждане в експлоатация. Като Изпълнителя се задължава да изпълнява минимум дейностите в „**Таблица Дейности, които включват техническото обсулжване на дизел генератора в гаранционния период от 24 месеца** по време на гаранционния срок.
		6. По време на гаранционното обслужване Изпълнителят използва само оригинални резервни части на производителя на съответното оборудване както и консумативи, произведени или препоръчани от производителя.
		7. По време на гаранционния срок на оборудването, предмет на договора, Изпълнителят се задължава да подменя за своя сметка всички дефектирали части от оборудването в предварително определен от Контролиращия служител или негов представител срок, съобразен със спецификата на конкретния случай.
		8. Времето за реагиране при аварийни ситуации не може да превишава 24 (двадесет и четири) часа след писмено уведомяване от страна на Възложителя, с описание на повредата. Под време за реагиране се разбира, времето, в което специалист на Изпълнителя посещава обекта и установява причината за аварията.
		9. В случай на повреда, възникнала в резултат на лошо качество на извършен ремонт или на вложените части, разходите за ремонта са за сметка на Изпълнителя.
		10. Всички извършени дейности се приемат чрез двустранен подписан без възражения от страна на контролиращия служител на Възложителя приемо–предавателен протокол.
		11. В случай, че се касае за недостатъци, които не могат да се установят при приемането или се появят по-късно в гаранционния срок, Възложителят уведомява за това Изпълнителя в 7-дневен срок от констатирането им, като в същото уведомление посочва и срока, в който Изпълнителят трябва да ги отстрани за своя сметка.
		12. Гаранционният срок на извършените СМР е съобразно Наредба №2/31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и остават в сила и след изтичане на срока на Договора.
		13. По време на гаранционния срок на дизел генератора при всяко техническото обслужване Изпълнителят издава сервизен протокол с извършените дейности, който се подписва двустранно между Контролиращия служител от страна на Възложителя и Изпълнителя.

**Таблица Дейности, които включват техническото обсулжване на дизел генератора в гаранционния период от 24 месеца, съгласно графика предложен от изпълнителя в офертата му**

|  |
| --- |
| Подмяна на масло |
| Подмяна на въздушен филтър |
| Подмяна на маслен филтър |
| Смяна на антифриз |
| Проверка на горивонагнетателна помпа |
| Проверка на маслен сепаратор |
| Подмяна на горивен филтър |
| Проверка подгряване на охл.течност |
| Проверка на автоматичния под заряд |

**РАЗДЕЛ Б: ЦЕНИ И ДАННИ**

1. **ОБЩИ ПОЛОЖЕНИЯ**
	1. Единичните цени са в български лева без ДДС, закръглени с точност до втория знак след десетичната запетая и изразени само в български лева.
	2. Цените са крайни и от тях са приспаднати всички възможни отстъпки.
	3. Цените включват всички разходи и такси при изпълнението на договора.
	4. Единичната цена за материалите и оборудването, включва доставено - складови разходи и евентуални загуби при доставката.
	5. При извозване на земни маси и строителни отпадъци Изпълнителят предвижда разстоянието и разходите по транспортирането до узаконено депо. В цената се включват всички разходи за транспортиране и такси за пропуски и обслужване на депото.
2. **НАЧИН НА ПЛАЩАНЕ**
	1. Плащането по договор ще се извърши , както следва:
		1. след приемане на финалния вариант на проекта без възражения от Възложителя (цената по т. I от Таблица 1 Ценово предложение) и
		2. след завършване на всички работи по обекта и успешно проведени от Изпълнителя 72 часови проби за въвеждане в експлоатация (цени по т.II и т. III от Таблица 1 Ценово предложение). От окончателното плащане се удържат всякакви дължими неустойки по реда на договора, ако има такива..
	2. Възложителят приема обекта след успешно проведени 72 часови проби за въвеждане в експлоатация.
	3. На заплащане подлежат само действително изпълнените работи и вложени в обекта материали.
	4. Дейностите, посочени в разбивката към т. IV от Таблица 1 Ценово предложение ще се заплащат, след извършване, съгласно приложения график за техническо обслужване от Изпълнителя и приложен приемо предавателен протокол за извършените дейности.
	5. Възложителят може да задържи плащането на извършени СМР до доказване на качеството на изпълнение с Протокол или Сертификат от изпитване от акредитирана лаборатория, посочена от Възложителя.
	6. В случай че Изпълнителят е обединение, представените от Изпълнителя фактури за плащане на изпълнени работи по договора трябва да бъдат издадени от името на Обединението.
	7. Плащането ще се извършва съгласно чл. 6 „Плащане, ДДС и гаранция за изпълнение” от Раздел Г: „Общи условия на договора за строителство“.
3. **ЦЕНОВА ТАБЛИЦА**

**Таблица 1 ЦЕНОВО ПРЕДЛОЖЕНИЕ**

|  |  |  |
| --- | --- | --- |
| № | Дейности | Предложена цена в лева без ДДС: |
| I | Изготвяне и съгласуване на работен проект |   |
| II | Доставка на дизел генератор |   |
| III | СМР, въвеждане в експлоатация и провеждане на обучение  |   |
| IV | Техническо обслужване на дизел генератора за 24 месеца (минимум дейностите включени в Таблица Дейности, които включват техническото обслужване на дизел генератора в гаранционния период от 24 месеца, съгласно графика, предложен в офертата) с подробна разбивка на всяка от дейностите, посочени в графика: |   |
| Общо (II+III+IV) |   |
| Общо (I+II+III+IV) |   |

**РАЗДЕЛ В: СПЕЦИФИЧНИ УСЛОВИЯ НА ДОГОВОРА**

**СПЕЦИФИЧНИ УСЛОВИЯ НА ДОГОВОРА**

1. **НЕУСТОЙКИ**
	1. В случай че Изпълнителят не спази срока за изпълнение на дейностите, съгласно т.1.3.14 от Раздел А: Техническо задание – предмет на Договора, той дължи неустойка в размер на 1% (един процент) от максималната стойност на договора без ДДС за всеки ден забава, но не повече от 10% (десет процента) от максималната стойност на договора.
	2. В случай че Изпълнителят се забави с толкова дни, че Възложителят има право да получи максималния размер на неустойката по т.1.1 или т.1.3 от настоящия раздел, то ще се счита, че Изпълнителят е в съществено неизпълнение на Договора. В такъв случай, Възложителят има право:
		1. да прекрати едностранно Договора поради неизпълнение от страна на Изпълнителя и да наложи неустойка в размер на 10% (десет процента) от максималната стойност на договора

и/или

* + 1. да възложи неизвършените работи и/или да поръча недоставеното оборудване на трета страна, като Изпълнителят не получава заплащане за тази част от договора, а допълнителните разходи и/или щети и/или пропуснати ползи, претърпени от Възложителя в следствие на неизпълнението на Изпълнителя, са за сметка на последния.
	1. В случай, че Изпълнителя не отстрани недостатъците в работата си, появили се в гаранционните срокове определени, съгласно настоящия договор, в срок от 7 (седем) дни, Изпълнителят дължи неустойка в размер на 1% (един процент) от максималната стойност на договора без ДДС за всеки ден забава, но не повече от 10% (десет процента) от максималната стойност на договора.
	2. В случай че Изпълнителят се е отклонил от възложеното или работата му е с недостатъци, Възложителят има право да откаже нейното приемане и заплащане на част или на цялото възнаграждение, докато Изпълнителят не изпълни своите задължения по договора и не отстрани допуснатите недостатъци. Задължението на Изпълнителя за отстраняване на недостатъците не отменя сроковете за изпълнение, съгласно т.1.3.14 от раздел А: Техническо задание – предмет на договора. Недостатъците се отстраняват от Изпълнителя за негова сметка в срок до 7 (седем) дни след получаване на Констативен протокол за установяването им.
	3. Когато отклоненията от възложената работа или недостатъците на работата са съществени и не могат да бъдат отстранени от Изпълнителя в уговорения от Възложителя срок или Изпълнителят откаже да ги отстрани, Възложителят може да извърши намаление на възнаграждението, съразмерно с намалената цена или годност на изработеното, да възложи работите на трето лице, като всички допълнителни разходи, произтичащи от това, ще бъдат за сметка на Изпълнителя.
	4. При пълно неизпълнение, частично и/или лошо изпълнение на възложената от Възложителя работа, спрямо уговореното в Договора, освен цитираните по-горе санкции, Изпълнителят дължи и неустойка в размер на 10% (десет процента) от стойността на въпросните частично или лошо изпълнени работи, но не по-малко от 500 (петстотин) лева.
	5. При неспазване на предвидените в действащото българско законодателство изисквания за безопасност и здраве при работа, при неспазване предписанията и/или неосигурено оборудване в съответствие с изискванията за БЗР и/или когато работници и служители на Изпълнителя изпълняващи задълженията, произтичащи от настоящия договор, на обекта са без подходящо работно облекло и лични предпазни средства, на Изпълнителя ще бъде налагана санкция в размер на 500 лв. за първо констатирано нарушение, при второ нарушение - 1 000 лв., а при трето и всяко следващо нарушение - 1 500 лв. При повече от три нарушения Възложителят може едностранно незабавно да прекрати договора без предизвестие и да задържи предоставената от Изпълнителя гаранция за изпълнение.
	6. В случай че Изпълнителят едностранно прекрати настоящия договор, без да има правно основание за това, той дължи на Възложителя неустойка в размер на 20 % (двадесет процента) от стойността на договора без ДДС.
	7. Изпълнителят ще изплати неустойката в срок до 5 (пет) работни дни от получаването на писмено уведомление от Възложителя за налагането на
1. **САНКЦИИ, НАЛАГАНИ НА “СОФИЙСКА ВОДА” АД**

Ако в който и да е момент, поради действие или бездействие от страна на Изпълнителя и/или негови служители, на “Софийска вода” АД бъдат наложени санкции по силата на действащото законодателство, или бъде изискано заплащане на допълнителни такси, Изпълнителят се задължава да обезщети Възложителя по всички санкции в пълния им размер.

1. **ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО НА ДОГОВОРА**
	1. Изпълнителят е представил гаранция за обезпечаване на изпълнението на договора съгласно условията на договора.
	2. В случай на дължими от Изпълнителя суми в резултат на наложена съгласно настоящия договор неустойка, глоба, санкция или други, те могат да бъдат приспаднати от дължими на Изпълнителя суми, или да бъдат приспаднати от гаранцията за обезпечаване на изпълнението на договора.
	3. Ангажиментът на възложителя по освобождаването на предоставена банкова гаранция се изчерпва с връщането на нейния оригинал на Изпълнителя, като възложителят не се ангажира и не дължи разходите за изготвяне на допълнителни потвърждения, изпращане на междубанкови SWIFT съобщения и заплащане на свързаните с това такси, в случай че обслужващата банка на Изпълнителя има някакви допълнителни специфични изисквания.
	4. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя.
	5. Когато като Гаранция за изпълнение се представя застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя / в която Възложителят е посочен като трето ползващо се лице (бенефициер)/, която трябва да отговаря на следните изисквания:
		1. да обезпечава изпълнението на този Договор чрез покритие на отговорността на Изпълнителя;
		2. да бъде за изискания в договора срок;
		3. разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.
	6. Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
	7. Изпълнителят отправя исканията за освобождаване на гаранцията за обезпечаване на изпълнението към контролиращия служител по договора.
	8. Не подлежи на освобождаване банкова гаранция или застраховка за обезпечаване на изпълнението, когато валидността им е изтекла.
	9. В случай, че гаранцията за обезпечаване на изпълнението бъде напълно или частично усвоена през срока на договора, Изпълнителят се задължава в срок от 5 работни дни да я допълни до нейния пълен размер.
	10. В случай, че Възложителят прекрати Договора поради неизпълнение от страна на Изпълнителя, то Възложителят има право да задържи изцяло гаранцията за обезпечаване на изпълнението, представена от Изпълнителя.

**РАЗДЕЛ Г****: ОБЩИ УСЛОВИЯ НА ДОГОВОРА ЗА СТРОИТЕЛСТВО**

**РАЗДЕЛ Г: ОБЩИ УСЛОВИЯ НА ДОГОВОРА ЗА СТРОИТЕЛСТВО**

**Съдържание:**

**Член Наименование**

1. ДЕФИНИЦИИ
2. ОБЩИ ПОЛОЖЕНИЯ
3. ПРАВА И ЗАДЪЛЖЕНИЯ НА [ИЗПЪЛНИТЕЛЯ](#изпълнител)
4. ПРАВА И ЗАДЪЛЖЕНИЯ НА ВЪЗЛОЖИТЕЛЯ
5. НЕУСТОЙКИ
6. ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО
7. ИНТЕЛЕКТУАЛНА СОБСТВЕНОСТ
8. КОНФИДЕНЦИАЛНОСТ
9. ПУБЛИЧНОСТ
10. НОРМАТИВНИ И ВЪТРЕШНИ ПРАВИЛА
11. ЗАПОЗНАВАНЕ С УСЛОВИЯТА НА ОБЕКТИТЕ
12. ИНСПЕКТИРАНЕ И ДОСТЪП ДО ОБЕКТИ И СЪОРЪЖЕНИЯ – ПЛАН ЗА ВРЕМЕННА ОРГАНИЗАЦИЯ НА ДВИЖЕНИЕТО
13. ПРЕДОСТАВЕНИ АКТИВИ
14. СЛУЖИТЕЛИ НА [ИЗПЪЛНИТЕЛЯ](#изпълнител)
15. УВЕДОМЯВАНЕ ЗА ИНЦИДЕНТИ
16. ОПАСНИ МАТЕРИАЛИ
17. ТЕСТВАНЕ
18. ГАРАНЦИИ
19. ФОРС МАЖОР
20. ОТГОВОРНОСТ И ЗАСТРАХОВАНЕ
21. ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ
22. ПРЕКРАТЯВАНЕ
23. РАЗДЕЛНОСТ
24. ПРИЛОЖИМО ПРАВО

 **Общи условия на договора за строителство**

Общите условия на договора за строителство, са както следва:

1. **ДЕФИНИЦИИ**

Следните понятия следва да имат определеното им по-долу значение. Думи в единствено число следва да се приемат и в множествено и обратно, думи в даден род следва да се възприемат, в който и да е род, ако е необходимо при тълкуването на волята на страните по настоящия договор. Думите, които описват дадено лице, включват всички представлявани от това лице страни по договора, независимо дали са свързани лица по смисъла на Търговския закон или не, освен ако от контекста не е ясно, че са изключени.

Препращането към даден документ следва да се разбира като препращане към посочения документ, както и всички други документи, които го изменят и/ или допълват.

* 1. **“Възложител”** означава “Софийска вода” АД, което възлага изпълнението на Работите, предмет на този договор.
	2. “**Контролиращ служител**” означава лицето, определено от Възложителя, за което Изпълнителят е уведомен и което действа от името на Възложителя и като представител на Възложителя за целите на този договор.
	3. **“****Инвеститорски контрол”** означава представител на Контролиращия служител, който ще извършва инвеститорски контрол върху изпълнението на договора от името на Контролиращия служител.
	4. “**Изпълнител**” означава физическото или юридическо лице, както и техни обединения, определено в договора и неговите представители и правоприемници.
	5. **“Отговорно лице”** означава лицето, определено от Изпълнителя, за което Възложителят е уведомен и което действа от името на Изпълнителя, и като представител на Изпълнителя за целите на този договор.
	6. “**Договор**” означава цялостното съглашение между Възложителя и Изпълнителя, състоящо се от посочените по – долу части, като в случай на несъответствие при тълкуване имат предимство в следния ред:
* Договор;
* Раздел А: Техническо задание – предмет на договора
* Раздел Б: Цени и данни;
* Раздел В: Специфични условия;
* Раздел Г: Общи условия;
	1. **“Дата на влизане в сила на договора”** означава датата на подписване на договора, освен ако не е уговорено друго.
	2. “**Цена по договора**” означава цената, изчислена съгласно Раздел Б: Цени и данни.
	3. “**Максимална стойност на договора**” -означава пределната сума, която не може да бъде надвишавана при възлагане и изпълнение на договора.
	4. **“Срок на договора”** означава предвидената продължителност на договора.
	5. **“Официална инструкция”** означава възлагане, чрез което Възложителят определя началната дата на изпълнението на конкретни работи, съобразно Раздел А: Техническо задание.
	6. **“Работи”** означава строителни и монтажни работи (СМР), описани в Раздел А: Техническо задание.
	7. “**Обект**” означава всяко местоположение (земя, улица, сграда или съоръжение), на който се осъществяват Работите, както и всяко друго място, предоставено от Възложителя за целите на договора.
	8. **“Машини и съоръжения”** означава всички активи, материали, машини, съоръженията, инструменти и други подобни, предоставени от Възложителя на Изпълнителя за изпълнението на Работите.
	9. “**Работен проект**” означава комплект чертежи, записки и т.н., който се дава на Изпълнителя от Възложителя за изпълнението на работите, предмет на настоящия договор. Работният проект е неразделна част от Раздел А: Техническо задание.
	10. “**Графи****к за изпълнение на работите**” е планът за изпълнение на работите, предмет на настоящия договор, съгласно Работния проект. Графикът за изпълнение на работите се представя в предложението на Изпълнителя или съобразно уговореното в Раздел А: Техническо задание.
	11. “**Системи за безопасност при работа**” означава комплект от документи на Възложителя или нормативни актове съгласно българското законодателство, които определят начините и методите за опазване здравето и безопасността при изпълнение на работите, предмет на договора.
	12. **“Начална дата на изпълнение на работите”** означава денят на подписване на Образец №2 съгласно чл.157 (1) от ЗУТ: протокол за откриване на строителна площадка и определяне на строителна линия и ниво, а когато такъв не се изисква, датата на заверка на заповедната книга.
	13. **“Срок за изпълнение на Работите**” означава периодът от Началната дата на изпълнение на Работите до Цялостно приключване на Работите. Срокът на изпълнение на работите се измерва в работни дни, освен ако не е уговорено друго.
	14. **“Цялостно прик****лючване на Работите”** означава, подписването на Акт 16, когато законът предвижда съставянето на такъв акт или с приемо-предавателен протокол, подписан без възражения от Възложителя.
	15. **“Неустойки”** означава санкции или обезщетения, които ще бъдат налагани на Изпълнителя в случай, че работите не са изпълнени в съответствие с изискванията, установени в договора и действащата нормативна уредба.
	16. **“Строителен надзор”** означава лице или фирма за строителен надзор, на които “Софийска вода” АД е възложило да контролира изпълнението на обекта съгласно чл.166 от Закона за устройство на територията (ЗУТ).
	17. **“Запо****ведна книга на строежа”** съгласно Приложение №4 на Наредба №3 от 31.07.03г. за съставяне на актове и протоколи по време на строителството. Заповедната книга на строежа се съставя, попълва и подписва от лицето, упражняващо строителен надзор, или от Технически ръководител на Изпълнителя за строежите от пета категория. Същата се представя на органа, издал разрешението за строеж за заверка и регистрация.
	18. **“Гаранция за обезпечаване на изпълнение”** означава паричната сума, банковата гаранция или застраховката, която Изпълнителят предоставя на Възложителя, за да гарантира доброто изпълнение на договора.
1. **ОБЩИ ПОЛОЖЕНИЯ**
	1. При изпълнение на условията на настоящия договор, Възложителят възлага на Изпълнителя да изпълнява работите за **с**рока на договора срещу заплащане на договорната цена.
	2. Всяка страна приема, че този договор представлява цялостното споразумение между страните
	3. Настоящият договор не учредява представителство или сдружение между страните по него и никоя от страните няма право да извършва разходи от името и за сметка на другата. В изпълнение на задълженията си по договора нито една от страните не следва да предприема каквото и да е действие, което би могло да накара трето лице да приеме, че действа като законен представител на другата страна.
	4. Номерът и Датата на влизане в сила на договора следва да се цитират във всяка релевантна кореспонденция.
	5. Заглавията в този договор са само с цел препращане и не следва да се ползват като водещи при тълкуването на клаузите, до които се отнасят.
	6. Всяко съобщение, изпратено от някоя от страните до другата, следва да се изпраща чрез пратка с обратна разписка или по факс и ще се счита за получено от адресата от датата, отбелязана на обратната разписка, съответно от получаване на факса, ако той е пуснат до правилния факс номер (когато на доклада от факса за изпращане на насрещния факс е изписано OK) на адресата.
	7. Всяка страна трябва да уведоми другата за промяна или придобиване на нов адрес, телефонен или факс номер, използвани за кореспонденция, при най-ранна възможност, но не по-късно от четиридесет и осем (48) часа след такава промяна.
	8. Неуспехът или невъзможността на някоя от страните да изпълни, в който и да е момент, някое от условията на настоящия договор не трябва да се приема като отмяна на съответното условие или на правото да се прилагат всички условия на настоящия договор.
	9. Приема се, че на Изпълнителя са известни всички негови нормативно установени отговорности съгласно българското законодателство, по повод изпълнението на Работите. Отговорности или разходи, възникнали в резултат на сключването на договора се приема, че са включени в договорната цена.
	10. Евентуален спор или разногласие във връзка с изпълнението на настоящия договор страните ще решават в дух на разбирателство и взаимен интерес. В случай, че това се окаже невъзможно, спорът ще бъде решен по съдебен ред, освен ако страните не подпишат арбитражно споразумение.
	11. Ако Изпълнителят изпълни Работи, които не отговарят на изискванията на договора, Възложителят може по собствено усмотрение да откаже да приеме тези Работи и да търси обезщетение за претърпени вреди и пропуснати ползи. Възложителят може да представи на Изпълнителя възможност да повтори изпълнението на неприетите Работи преди да потърси други изпълнители.
	12. Изпълнителят се задължава да обезщети изцяло Възложителя за всички щети и пропуснати ползи, както и да възстанови в пълния им размер санкциите, наложени от съд или административен орган, ведно с дължимите лихви, направените разноски, разходи, предявени към Възложителя във връзка с изпълнението на настоящия договор и дължащи се на действия, бездействия или забава на необходими действия на Изпълнителя и/или негови подизпълнители при или по повод строителството.
	13. Никоя клауза извън чл.8 КОНФИДЕНЦИАЛНОСТ не продължава действието си след изтичане на срока или прекратяване на договора, освен ако изрично не е определено друго в договора.
2. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

Без да се ограничават специфичните задължения на Изпълнителя съгласно договора, общите му задължения са, както следва:

* 1. Изпълнителят ще изпълнява Работите точно и с грижата на добър търговец, като ползва в максимална степен познанията си и тези на подизпълнителите си, за да осигури използването на най-ефективни и ефикасни средства за работа, както и прилагане на добра инженерингова практика.
	2. Изпълнителят следва да предприеме необходимото изпълнените Работи да отговарят на поетите задължения и гаранции за качество, както са посочени в договора.
	3. През срока на договора Изпълнителят ползва така своя персонал, време и способности, както е необходимо за точното изпълнение на задълженията му по договора.
	4. Изпълнителят се задължава да спазва инструкциите на Възложителя, както и да пази добросъвестно интересите на Възложителя във всеки един момент.
	5. [Изпълнителят](#_Hlk67996901) извършва работите съгласно изискванията на договора, а когато те не са подробно описани, по начин, приемлив за Възложителя.
	6. Изпълнителят поставя подходящи условия в договорите си с подизпълнители, когато е допуснато използването на подизпълнители, които условия да отговарят на разпоредбите на настоящия договор. Изпълнителят носи отговорност за изпълнението на Работите, включително и за тези, изпълнени от подизпълнителите.
	7. Изпълнителят спазва и предприема необходимото, така че неговите служители и подизпълнители да спазват точно изискванията на приложимото право по повод осигуряването на здравословни и безопасни условия на труд и изискванията на Възложителя за безопасност при работа.
	8. Изпълнителят представя фактури за плащане съгласно чл.6 ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО.
	9. Изпълнителят е длъжен преди влагането в конкретния строеж, в срок указан от Възложителя, да предостави на Възложителя документи и/или сертификати, които доказват качеството на използваните от него материали.
	10. Изпълнителят се задължава при и във връзка с изпълнението на Работите по настоящия договор да събира, извозва и депонира получените отпадъци при стриктно спазване на действащото законодателство.
	11. Доставчикът се задължава да не допуска съхраняване и/или ползване на обекта на напитки с алкохолно съдържание и/или други вещества, които могат да препятстват нормалното изпълнение на работите, както и да допуска до строителната площадка/до обекта, на който се предоставят услугите само квалифицирани работници, които не са употребили алкохол и са в добро здравословно състояние, позволяващо им да изпълняват нормално задълженията си.
1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Без да се ограничават специфичните задължения на Възложителя съгласно договора, общите му задължения са, както следва:

* 1. Възложителят определя Контролиращ служител, за което своевременно уведомява Изпълнителя. Възложителят може да заменя Контролиращия служител през срока на договора по свое усмотрение.
	2. Контролиращият служител може да упражнява правата на Възложителя съгласно договора, с изключение на правата, свързани с прекратяване и/или изменение на договора. Ако съгласно условията на назначаването си Контролиращият служител следва да получава изрично упълномощаване от Възложителя за упражняването на дадено правомощие, следва да се приеме, че такова му е дадено и липсата му не може да се противопостави на Изпълнителя.
	3. Освен ако не е изрично уговорено в договора, Контролиращият служител не може да променя условията по договора или да отменя някое от задълженията на Изпълнителя по договора.
	4. Контролиращият служител определя Инвеститорски контрол, като писмено уведомява Изпълнителя за това.
	5. Инвеститорският контрол няма правомощие да:
		1. отменя, което и да е от задълженията на Изпълнителя по договора.
		2. поръчва изпълнението на допълнителна работа, включваща допълнително заплащане на Изпълнителя.
	6. Инвеститорският контрол осъществява срещи с Изпълнителя, за да обсъди с него изпълнението на договора.
	7. В случай, че Инвеститорският контрол констатира отклонения от Работния проект, той информира писмено Строителния надзор, след което Инвеститорският контрол, ДНСК и Строителният надзор имат право да прекратят изпълнението на работите. Заповедта за прекратяване ще бъде записана в Заповедната книга на строежа.
	8. Възложителят си запазва правото да отмени извършването на работи или на всяка незавършена част от тях, ако изпълнението и приключването на тези работи не е извършено в договорните срокове и ако е необходимо, да възложи изпълнението на тези работи на друг Изпълнител, като задължи Изпълнителя с всички възникнали допълнително разходи, но без да ограничава други права на Възложителя спрямо Изпълнителя.
1. **НЕУСТОЙКИ**
	1. Неустойките за забава за извършване и предаване на СМР и некачествено изпълнение на СМР, предмет на договора са определени в Раздел В: Специфични условия на договора.
2. **ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**
	1. Контактите между Възложителя и Изпълнителя по повод на ежедневното изпълнение на Работите се осъществяват между Контролиращия служител и/или Инвеститорския контрол и Изпълнителя.
	2. Плащане се извършва по искане на [Изпълнителя](#изпълнител) след приключване и приемане изпълнението на Работите, предмет на този договор.
	3. Искането за плащане трябва да бъде придружено от Протокол за изпълнени и подлежащи на изплащане видове СМР, включващ съответните доказателства: актове за скрити работи, констативни протоколи, протоколи от проби (изпитвания, инспекции) и др., доказващи качественото изпълнение на строежа – приети и подписани от [Инвеститорски контрол](#инвеститорскиконтрол) и съответния [Строителен надзор](#строителеннадзор). Протоколът за изпълнени и подлежащи на изплащане видове СМР се адресира до Възложителя и се предоставя за одобрение от [Инвеститорския контрол](#инвеститорскиконтрол).
	4. След получаване на Протокол за изпълнени и подлежащи на изплащане видове СМР, [Инвеститорският контрол](#инвеститорскиконтрол) проверява данните в него не по-късно от 5 (пет) работни дни след получаването. Възникнали въпроси се разрешат между Контролиращия служител или [Инвеститорския контрол](#инвеститорскиконтрол) и [Изпълнителя](#изпълнител) преди съставянето на следващия Протокол за изпълнени и подлежащи на изплащане видове СМР.
	5. След като протоколът се подпише от двете страни без възражения, [Изпълнителят](#изпълнител) издава коректно съставена фактура в петдневен срок от възникване на основанието за плащане съгласно документите, потвърждаващи изпълнението на работите.
	6. Възложителят превежда на Изпълнителя дължимата сума до 45 (четиридесет и пет) дни от датата на представяне от Изпълнителя на коректно съставената фактура в отдел “Финансово-счетоводен” на [Възложителя](#възложител).
	7. Възложителят може да задържи плащане или да прихване суми срещу насрещни дължими суми без допълнителни разходи за него в случай, че има основания за това.
	8. Всички суми, платими по договора, са без ДДС, освен ако изрично не е посочено друго. ДДС, което се дължи по повод на тези суми, се начислява допълнително към сумите.
	9. [Възложителят](#възложител) не предоставя авансови плащания по този договор.
	10. Гаранцията за обезпечаване на изпълнението се освобождава съгласно уговореното в Раздел В: „Специфични условия на договора”.
3. **ИНТЕЛЕКТУАЛНА СОБСТВЕНОСТ**
	1. Извън права на Изпълнителя или трети лица, съществуващи преди подписването на договора, Работният проект, включващ чертежи, обяснителни записки и други резултати, следствие от работата по договора, включително изобретения, става собственост на Възложителя, освен ако изрично не е уговорено друго.
	2. Всяко изобретение, проект, откритие, полезен модел или подобрение в процедурите, направени от Изпълнителя или негови служители по време на изпълнението на договора с Възложителя или отнасящи се по какъвто и да е начин към дейността на Възложителя, или биха могли да бъдат използвани от Възложителя, следва да бъдат предоставени на Възложителя като негова собственост. Изпълнителят следва веднага да съобщи на Възложителя и да му предостави цялата необходима информация по повод на направата на такова изобретение, проект, откритие, полезен модел, или подобрение.
	3. Изпълнителят следва да отбелязва или да осигури отбелязването на правата на интелектуалната собственост на Възложителя, както следва: “Собственост на “Софийска вода” АД ............(дата)”.
	4. Ако бъде поискано от Възложителя, Изпълнителят оказва необходимото съдействие при регистрирането на интелектуалната собственост, независимо в коя държава, за сметка на Възложителя, и предприема всичко необходимо така, че правата на интелектуална собственост да са за Възложителя. В случай, че се наложи и бъде поискано от Възложителя, Изпълнителят следва да предприеме всички действия за прехвърлянето на право на интелектуална собственост на Възложителя, като възможността на Възложителя да ползва обектите на такава собственост следва да е неограничена.
	5. Правото на интелектуална собственост върху компютърна програма, проект за такава или друг софтуерен обект на интелектуална собственост, изготвен от Изпълнителя, негови служители, или подизпълнители за Възложителя по този договор, се прехвърля върху Възложителя при получаването от Изпълнителя на плащането по договора и от този момент Възложителят отговаря за предприемането на всички стъпки за защита на правата на интелектуална собственост, както Възложителят намери за добре.
	6. Разходи, направени от Изпълнителя и предварително одобрени от Възложителя в изпълнение на чл.7.4 и чл.7.5, следва да се възстановят от Възложителя.
4. **КОНФИДЕНЦИАЛНОСТ**
	1. Освен с писмено съгласие на другата страна, никоя от страните не може да използва договора или информация, придобита по повод на договора, за цели извън изрично предвидените в договора.
	2. Освен с писмено съгласие на другата страна, никоя страна не може по време на договора или след това да разкрива и/или да разрешава разкриването на трети лица на всякаква информация, свързана с дейността на другата страна, както и друга конфиденциална информация, която е получена или е могла да бъде получена по време на договора.
	3. В случай, че Възложителят поиска, Изпълнителят прави необходимото така, че неговите служители или подизпълнители да поемат директни задължения към Възложителя по повод на конфиденциалността във форма, приемлива за Възложителя
5. **ПУБЛИЧНОСТ**
	1. Освен ако не е необходимо за подписването или е уговорено като необходимо за изпълнението на договора, Изпълнителят не публикува по своя инициатива и не разрешава публикуването, заедно или с друго лице, на информация, статия, снимка, илюстрация или друг материал от какъвто и да е вид по повод на договора или дейността на Възложителя преди предварителното представяне на материала пред Възложителя и получаването на неговото писмено съгласие. Такова съгласие от Възложителя важи само за конкретното публикуване, което е изрично поискано.
	2. Информация до обществеността. Изпълнителят трябва да предоставя чрез табло с информация съгласно изискванията на Възложителя.
6. **НОРМАТИВНИ И ВЪТРЕШНИ ПРАВИЛА**

Преди започване на изпълнение на работите или на някоя част от изпълнение на работите Изпълнителят уведомява за това Контролиращия служител или Инвеститорския контрол на Възложителя и подписва декларация, че е запознат с приложимите вътрешни правила на Възложителя, ако има такива, и ще ги спазва в процеса на работата си.

1. **ЗАПОЗНАВАНЕ С УСЛОВИЯТА НА ОБЕКТИТЕ**
	1. Приема се, че Изпълнителят се е запознал и приел условията на достъпа и другите комуникации към даден обект, неговия размер, рисковете от наранявания и увреждане на собственост на или около обекта, както и на живеещите около обекта лица, условията, при които ще бъдат изпълнявани работите, условията на труд, местата за получаване на материали и друга информация, необходима на Изпълнителя за осъществяване на работите на този обект.
	2. Изпълнителят няма право да търси допълнителни плащания поради неправилно възприемане на условията на обектите или на основание, че не му е била предоставена точна информация от Възложителя или негови служители или че не е успял да получи правилна информация, или да предвиди възникването на някакви условия, които да повлияят на работата му. Изпълнителят няма право да търси увеличаване на възнаграждението и/или освобождаване или намаляване на отговорност и/или освобождаване от някое от задълженията му по договора на същите основания.
2. **ИНСПЕКТИРАНЕ И ДОСТЪП ДО ОБЕКТИ И СЪОРЪЖЕНИЯ – ПЛАН ЗА ВРЕМЕННА ОРГАНИЗАЦИЯ НА ДВИЖЕНИЕТО**
	1. Във всеки момент Възложителят има право на достъп до обекта (обектите), на които се извършват работите, за да провежда инспектиране или по други причини.
	2. Възложителят има право да провежда инспекция на работите, и има право да не приеме извършени работи, в случай, че има основание да счита, че те не отговарят на договора. Изпълнителят осигурява на Възложителя необходимия за това достъп.
	3. Изпълнителят предприема необходимите действия оторизираните му служители да не навлизат в части от обекта, където не е необходимо, и да ползват посочените от Възложителя пътища, маршрути, подстъпи и др.
	4. Освен ако страните не се договорят друго, Изпълнителят отговаря за служителите си относно храна, почивки, осигуряване на лични предпазни средства и др.
	5. Изпълнителят осигурява за своя сметка всичко необходимо за Работите, освен ако писмено не е уговорено друго. Въпреки това, Изпълнителят може с предварителното съгласие на Възложителя и съответните доставчици на комунални услуги да ползва електричество, вода, газоснабдяване и др., когато е необходимо за предоставянето на работите. Рискът от ползването на такива комунални услуги е за Изпълнителя.
	6. Възложителят не носи отговорност за вреди, причинени от промени в налягането, качеството, прекъсване или спиране на такива предоставяни комунални услуги. Изпълнителят осигурява за своя сметка необходимите му съоръжения за ползването на такива комунални услуги и отговаря за щети, нанесени от ползването им от него.
	7. Изпълнителят осигурява за собствена сметка и риск доставката, разтоварването и извеждането от обекта на цялата необходима му апаратура, машини и съоръжения и материали. Освен ако страните не се споразумеят друго, Изпълнителят е отговорен за стопанисването, поддръжката, охраната и др. на такива машини и съоръжения, както и за извеждането им от обекта, като трябва да го остави почистен на края на всяко свое посещение.
	8. Изпълнителят се задължава в процеса на изпълнение на работите да не се пречи или възпрепятства дейността на Възложителя или на друг изпълнител или да не се пречи на правата на трети лица да ползва дадени обекти, освен ако подобно възпрепятстване е неизбежно. В този случай Изпълнителят предприема необходимото възпрепятстването да е минимално.
	9. При извършване на работите Изпълнителят трябва да направи всичко необходимо да няма смущения на плана за временна организация на движението. Този план - одобрен от компетентните органи- е част от Инвестиционния проект и се предоставя от Възложителя. Изпълнителят трябва да инсталира сигнални знаци в съответствие с плана.
	10. Изпълнителят се задължава да осигури обезопасяване на обектите, съгласно действащото българско законодателство: ограждане, маркиране, сигнализиране при изкопни и други работи.
3. **ПРЕДОСТАВЕНИ АКТИВИ**
	1. В случай, че Възложителят предоставя Машини и съоръжения на Изпълнителя, те остават собственост на Възложителя. Изпълнителят поддържа тези Машини и съоръжения в добро състояние съгласно добрата търговска практика. Изпълнителят може да използва тези Машини и съоръжения само и единствено за изпълнението на договора. Вреди на тези Машини и съоръжения, причинени от недобро стопанисване от Изпълнителя, се поправят за сметка на Изпълнителя.
	2. Изпълнителят отговаря за всички Машини и съоръжения, предоставени му за обслужване и поддръжка от Възложителя, от момента на доставка до приемането им обратно от Възложителя. Изпълнителят за своя сметка застрахова тези Машини и съоръжения за всички застрахователни рискове за периода, в който отговаря за тях. Възложителят може във всеки един момент след сключването на настоящия договор да провери тази застрахователна полица и да поиска доказателства за плащането на застрахователните вноски.
4. **СЛУЖИТЕЛИ НА ИЗПЪЛНИТЕЛЯ**
	1. Изпълнителят осигурява компетентен персонал за изпълнение предмета на договора. Възложителят може да инструктира този персонал. Инструкции, получени от служителите на Изпълнителя във връзка с изпълнението на настоящия договор, са обвързващи за Изпълнителя.
	2. Възложителят има право да поиска удостоверение за компетентността на лицата, наети от Изпълнителя за извършване на работите.
	3. Възложителят има право да отхвърли участието на даден служител или представител на Изпълнителя при изпълнението на работите на даден обект или друго място в случай, че той/ тя наруши трудовата дисциплина, прояви небрежност или некомпетентност. От този момент Изпълнителят не може да ползва това лице при изпълнението на работите и не може да го включи отново освен със съгласието на Възложителя. Прилагането на този член не може да бъде причина за забава или неизпълнение на работите съгласно договора.
	4. Извършването на заваръчни, огневи и други опасни работи от Изпълнителя се започва след предварително получаване на разрешително за това от възложителя /ръководителя на обекта на чиято територия се извършва работата.
	5. Изпълнителят осигурява за своя сметка необходимият вид и количества изправни и проверени пожарогасителни средства.
5. **УВЕДОМЯВАНЕ ЗА ИНЦИДЕНТИ**
	1. За всички трудови злополуки, инциденти, наранявания, оказана първа помощ включително и на трети лица, Изпълнителят се задължава да уведоми незабавно Контролиращия служител, който уведомява отдел БЗР на Възложителя, чийто служители имат право на достъп и следва да им бъде оказвано пълно съдействие при констатиране и документално обработване на инцидента.
	2. Сигнали за аварийни ситуации незабавно се докладват на Контролиращия служител.
6. **ОПАСНИ МАТЕРИАЛИ**
	1. Всяка информация, притежавана от или на разположение на Изпълнителя, която се отнася до потенциални опасности във връзка с транспорта, оперирането или използването на доставени материали се предоставя веднага на Възложителя.
	2. Изпълнителят представя подробности за всякакви рискове за служителите, произтичащи от специфичното използване на материалите, които се доставят на Възложителя или които се ползват от Възложителя във връзка с изпълнението на работите.
	3. Изпълнителят изготвя и предоставя инструкции за безопасното ползване на материалите, които се доставят на Възложителя и се ползват от Изпълнителя или негови подизпълнители на обектите. Инструкциите включват най-малко следното:
		1. информация за опасностите от ползваните материали;
		2. оценка на риска при ползването им;
		3. описание на контролните мерки, които следва да се вземат;
		4. подробности за необходимо предпазно облекло;
		5. подробности за максималните ограничения за излагане на въздействие от материалите;
		6. препоръки за следене на здравето;
		7. препоръки относно типа, поддръжката, почистването, тестването на дихателните и вентилационни съоръжения;
		8. препоръки за боравене с отпадъците, включително депонирането им.
	4. Дейности по разрушаване и/или демонтаж на азбест и азбестосъдържащи продукти се извършват след издаване на разрешения по Закона за здравето, издадено на Изпълнителя от компетентния орган преди започване изпълнението на работите на съответния обект. Изпълнителят е длъжен да предприеме необходимите мерки за получаване на информация от собственика на обекта или от Възложителя, за да определи материалите, за които се предполага, че съдържат азбест.
	5. Изпълнителят е длъжен преди започване на работите на съответния обект да уведоми дирекция ”Областна инспекция по труда” и регионалната инспекция за опазване и контрол на общественото здраве на територията на която се намира обектът, за дейностите, при който работещите може да бъдат експонирани на прах от азбест.
	6. Изпълнителят е длъжен да определи мерките за осигуряване на защита на работещите при премахване или ремонт на строежи, когато се очаква превишаване на граничната стойност на концентрация на азбестови влакна във въздуха, независимо от приложените превантивни технически мерки за ограничаване концентрациите на азбест във въздуха. Мерките включват, без да се ограничават до:
		1. Осигуряване на подходящи дихателни и други лични предпазни средства, които трябва да се използват по предназначение;
		2. Поставяне на предупредителни знаци, които посочват, че е възможно превишаване на граничната стойност, определена в нормативните документи;
		3. Недопускане на разпространението на прах, получен от азбест или азбестосъдържащи материали, извън помещенията или мястото на извършване на дейността.
	7. Изпълнителят е длъжен да осигури обучение за своите работници и/или служители, които са или е вероятно да бъдат експонирани на прах, които съдържа азбест преди започване на работа и периодично на всеки три години.
	8. Изпълнителят е длъжен да осигури събирането и транспортирането на отпадъците от мястото на работа до съответното депо за опасни отпадъци, както и да осигури разделно съхраняване, изпиране и почистване на работното и защитното облекло на работниците и/или служителите си.
	9. Информацията, която Изпълнителят предоставя във връзка с горното, се изпраща преди започване на изпълнението на работите на даден обект.
7. **ТЕСТВАНЕ**
	1. Възложителят може да поръча на Изпълнителя да извършва тестове на всяка част от Машините и съоръженията или на всяка част от работите, извършвани по настоящия договор или доставените от Изпълнителя материали, за сметка на Изпълнителя.
	2. В случай, че тестовете бъдат неправомерно забавени от страна на Изпълнителя, Възложителят може да извести Изпълнителя да ги направи в 4-дневен срок от получаване на писменото известие. Изпълнителят трябва да извърши тестването в срок от посочените 7 (седем) дни. Ако Изпълнителят не направи тестовете за това време, Възложителят може да ги извърши за сметка на Изпълнителя и стойността им ще бъде удържана от възнаграждението, дължимо на Изпълнителя.
	3. В случай, че част от оборудването или част от работите не издържат тестването, то ще бъде повторено в допълнително определен от Възложителя срок при същите условия. Всички разходи на Възложителя от повторното извършване на теста ще бъдат удържани от възнаграждението на Изпълнителя.
8. **ГАРАНЦИИ**
	1. Изпълнителят гарантира качеството на изпълнените Работи и на завършения строителен обект, предмет на този договор, съгласно Наредба №2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
	2. В случай на некачествено изпълнение, за което Изпълнителят е отговорен, Възложителят трябва да уведоми Изпълнителя писмено. Изпълнителят трябва да отстрани последиците от некачественото изпълнение в седемдневен срок от получаване на уведомлението или ако това обективно не е възможно, да обоснове писмено защо не е възможно да се отстранят.
	3. Ако Изпълнителят не отстрани последиците от некачественото изпълнение в предписания срок или не обоснове обективната невъзможност да ги отстрани, Възложителят има право да поиска друг изпълнител да ги отстрани (или Възложителят да ги отстрани за своя сметка) и да приспадне направените разходи от гаранцията за обезпечаване на изпълнението.
9. **ФОРС МАЖОР**
	1. При възникване на форсмажорни обстоятелства по смисъла на чл.306 от Търговския закон на Република България, водещи до неизпълнение на договора страната, която се позовава на такова обстоятелство трябва да уведоми другата в какво се състои непреодолимата сила и възможните последици от нея за изпълнението на договора.
	2. Изпълнителят или неговите представители трябва да направят това уведомление до 3 (три) дни от настъпването на обстоятелствата.
10. **ОТГОВОРНОСТ И ЗАСТРАХОВАНЕ**
	1. Изпълнителят носи пълна имуществена отговорност за вреди, причинени по повод извършване на дейностите, предмет на този договор, както следва:
		1. Нараняване или смърт на някое лице - служител на Възложителя, служител на Изпълнителя или наето от него лице или на трети лица, намиращи се в границите на обекта;
		2. Повреда или погиване имуществото на Възложителя или на трети лица, намиращи се в границите на обекта.

Тази отговорност обхваща и претенциите на трети лица, съдебни процедури, имуществени и/или неимуществени вреди, разноски и всякакви други разходи, свързани с гореизложеното.

* 1. Изпълнителят следва да притежава всички задължителни застраховки, съгласно действащата нормативна уредба, както и поддържа валидни застраховки за своя сметка за срока на договора за рисковете професионална отговорност за вреди, причинени на други участници при предоставянето на услугите и/или на трети лица в следствие на неправомерни действия или бездействие при или по повод изпълнение на задълженията му по договора, съгласно чл.171 от Закона за устройство на територията.
	2. Застрахователните полици се представят на Възложителя при поискване.
1. **ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ**
	1. Изпълнителят, след сключване на Договора, не може да прехвърли към подизпълнител цялостното или частично изпълнение на доставки без писменото съгласие на Възложителя.
	2. Изпълнителят носи отговорност за изпълнението на работите, включително и за тези, извършени от подизпълнителите.
2. **ПРЕКРАТЯВАНЕ**
	1. Възложителят може (без да се накърняват други права или задължения по договора) да прекрати договора без каквито и да е компенсации или обезщетения с писмено известие до Изпълнителя при следните обстоятелства:
		1. ако Изпълнителят и/или служителите на Изпълнителя виновно и/или нееднократно предоставят невярна информация или сведения, значително нарушат правилата за безопасност и здраве при работа, продължително и/или съществено не изпълняват задълженията си по договора. Конкретните случаи на значително нарушаване на правилата за безопасност и здраве при работа, както и случаите на продължително и/или съществено неизпълнение на задълженията по договора от страна на Изпълнителя, които могат да доведат до прекратяване на договора по реда на настоящата точка, са описани в Раздел В: Специфични условия на договора.
		2. ако за Изпълнителя е открито производство по несъстоятелност.
	2. Всяка страна има право едностранно да прекрати Договора изцяло или отчасти, в случай че другата страна е в неизпълнение на Договора и не поправи това положение в четиринадесетдневен срок от получаването на писмено уведомление за това неизпълнение от изправната страна.
	3. В случай, че Възложителят прекрати Договора поради неизпълнение от страна на Изпълнителя, то Възложителят има право да задържи изцяло гаранцията за обезпечаване на изпълнението, внесена от Изпълнителя.
	4. Възложителят има право да прекрати договора с едномесечно писмено предизвестие. Възложителят не носи отговорност за разходи след срока на предизвестието.
	5. Страните могат да прекратят договора по всяко време по взаимно съгласие.
	6. Прекратяването на договора не влияе на правата на всяка от страните, възникнали преди или на датата на прекратяване. При прекратяване на договора всяка страна се задължава да върне на другата предоставените информация, материали и друга собственост.
	7. При изтичане или прекратяване на договора Изпълнителят се задължава да съдейства на нов изпълнител за поемане изпълнението на работите, съгласно инструкциите на Възложителя. Направените от Изпълнителя разходи за това се поемат от Възложителя, след неговото предварително одобрение.
3. **РАЗДЕЛНОСТ**

В случай, че някоя разпоредба или последваща промяна в [договора](#договор) се окаже недействителна, останалите разпоредби продължават да бъдат валидни и подлежащи на изпълнение.

1. **ПРИЛОЖИМО ПРАВО**

Към този договор ще се прилагат и той ще се тълкува съобразно разпоредбите на българското право.